CELEX: 32020D1101
Language: ro
Date: 2020-07-23 00:00:00
Title: Decizia (UE) 2020/1101 a Comisiei din 23 iulie 2020 de modificare a Deciziei (UE) 2020/491 privind scutirea de taxe la import și exonerarea de TVA la importuri, acordate pentru mărfurile necesare pentru combaterea efectelor epidemiei de COVID-19 în cursul anului 2020 [notificată cu numărul C(2020) 4936]

27.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 241/36
               
            
         DECIZIA (UE) 2020/1101 A COMISIEI
         din 23 iulie 2020
         de modificare a Deciziei (UE) 2020/491 privind scutirea de taxe la import și exonerarea de TVA la importuri, acordate pentru mărfurile necesare pentru combaterea efectelor epidemiei de COVID-19 în cursul anului 2020
         
            
               [notificată cu numărul C(2020) 4936]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2009/132/CE a Consiliului din 19 octombrie 2009 de stabilire a domeniului de aplicare a articolului 143 literele (b) și (c) din Directiva 2006/112/CE în ceea ce privește scutirea de la taxa pe valoarea adăugată a anumitor importuri finale de bunuri (1), în special articolul 53 primul paragraf, coroborat cu articolul 131 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice,
         având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (2), în special articolul 76 primul paragraf, coroborat cu articolul 131 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice,
         întrucât:
         
                     (1)
                  
                  
                     Decizia (UE) 2020/491 a Comisiei (3) acordă scutiri de taxe la import și exonerare de TVA la importurile de mărfuri necesare pentru combaterea efectelor epidemiei de COVID-19 până la 31 iulie 2020.
                  
               
                     (2)
                  
                  
                     La 11 iunie 2020, Comisia a consultat statele membre în legătură cu necesitatea unei prelungiri, în conformitate cu considerentul 5 din Decizia (UE) 2020/491; în urma acestei consultări, statele membre au solicitat prelungirea perioadei de aplicare a scutirii și exonerării.
                  
               
                     (3)
                  
                  
                     Importurile efectuate de statele membre în temeiul Deciziei (UE) 2020/491 au permis organizațiilor de stat sau organizațiilor aprobate de către autoritățile competente din statele membre să aibă acces la echipamentele medicale și la echipamentele individuale de protecție necesare pentru care există un deficit. Statisticile privind comerțul cu astfel de bunuri au indicat că importurile continuă să fie ridicate. Întrucât numărul de infecții cu COVID-19 în statele membre prezintă încă riscuri pentru sănătatea publică, iar statele membre raportează în continuare că aprovizionarea cu materialele necesare pentru combaterea pandemiei de COVID-19 este încă deficitară, este necesar să se prelungească cu trei luni perioada de aplicare prevăzută în Decizia (UE) 2020/491.
                  
               
                     (4)
                  
                  
                     Pentru a permite statelor membre o raportare adecvată a obligațiilor care decurg din Decizia (UE) 2020/491, este necesar să se prelungească termenul prevăzut la articolul 2 din Decizia (UE) 2020/491.
                  
               
                     (5)
                  
                  
                     La 24 iunie 2020, statele membre au fost consultate cu privire la prelungirea solicitată, în conformitate cu articolul 76 din Regulamentul (CE) nr. 1186/2009 și cu articolul 53 din Directiva 2009/132/CE.
                  
               
                     (6)
                  
                  
                     Prin urmare, Decizia (UE) 2020/491 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia (UE) 2020/491 se modifică după cum urmează:
            
                        1.
                     
                     
                        La articolul 2, partea introductivă se înlocuiește cu următorul text:
                        „Până la 31 decembrie 2020 cel târziu, statele membre trebuie să comunice Comisiei următoarele informații:”.
                     
                  
                        2.
                     
                     
                        Articolul 3 se înlocuiește cu următorul text:
                        
                           „Articolul 3
                           Articolul 1 se aplică importurilor efectuate în perioada 30 ianuarie 2020-31 octombrie 2020.”
                        
                     
                  
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 23 iulie 2020.
            
               
                  Pentru Comisie
               
               Paolo GENTILONI
               
                  Membru al Comisiei
               
            
         
         
            (1)  JO L 292, 10.11.2009, p. 5.
         
            (2)  JO L 324, 10.12.2009, p. 23.
         
            (3)  Decizia (UE) 2020/491 a Comisiei din 3 aprilie 2020 privind scutirea de taxe la import și exonerarea de TVA la importuri, acordate pentru mărfurile necesare pentru combaterea efectelor epidemiei de COVID-19 în cursul anului 2020 (JO L 103, 3.4.2020, p. 1).